Publication: Magyar Közlöny
Issue: MK-1998-39 (Year: 1998, Number: 39)
Era: 1990-2004
Section: a 18/1995. (VI. 6.) IKM rendelethez]
Paragraph Index: 287

1. A foglalkozás gyakorlása során előforduló legfontosabb feladatcsoportok, feladatok — A hagyományos népi kultúra értékeinek megismerése. — Jelen követelmény alapanyagainak beillesztése a mai életbe. — Különböző alapanyagú használati tárgyak rendeltetésének ismerete. — Anyag, forma funkció szerinti elemzése. — A felhasználásra kerülő alap- és segédanyagok ismerete, beszerzési, termesztési lehetőségük, tulajdonságuk szerinti alkalmazásuk. — A gyékény, szalma és csuhéj (a továbbiakban: a jelen követelmény alapanyagai) alapanyagú termékek feldolgozási technológiai, kivitelezési folyamatai. — Az alapanyagok kiválasztásától, feldolgozásától a termék elkészítéséig tartó munkafolyamatok. — A különböző eszközök, szerszámok, segédeszközök ismerete és készítése. — Az anyag, a forma, a funkció összehangolásának elsajátítása. — A különböző anyagokból készült tárgyak mérete, forma, funkció arányának összefüggései. — A jelen követelmény alapanyagainak technikái — fonásának, sodrásának, pödrésének — ismerete, alkalmazásuk. — A díszítőmotívumok alkalmazása. — A segédeszközök, rámák, keretek fűzőtűk stb. készítése és használata. — Anyag-előkészítési, -feldolgozási és -megmunkálási módok. — A gyékény, gabona, csuhéj betakarításánál használt gépek, illetve eszközök használata. — A díszítő eljárások technikai ismerete és kivitelezése. — A munkafolyamatok befejezése, felületkezelés és csomagolás.

Source: https://magyarkozlony.hu/hivatalos-lapok/8f9065f7a1bc5348eb733c667d97201b40bc7402/dokumentumok/81c5e4c242b1ce1311e62905af231f9805babcb4/letoltes